Vår dato: 20.06.22

# Forskrift om ferie- og fridagar i skule og barnehage 2023-2024

## Grunnskulen

Opplæringslova §2-2 og forskrift til opplæringslova §1-6 gjev rammer for omfanget av opplæringa og dagleg skuletid. Forskrifta skal vera tilpassa avviklinga av nasjonale prøvar. Opplæringa skal strekkja seg over minst 38 skuleveker innanfor ei ramme på 45 samanhengande veker i skuleåret. Undervisninga skal i regelen ikkje ta til før kl.08.00 eller slutte etter kl.15.30. Undervisninga kan organiserast i undervisningsblokker av ulik lengd. I tillegg til elevane sine skuledagar kjem ei ramme på 6 planleggingsdagar for pedagogisk personale.

## Barnehagen og SFO

Barnehagane og SFO skal setja av 5 dagar til planlegging og samarbeid for personalet.

## Vedtak

Vedtak om skule- og barnehagerute er delegert rådmannen.

## Datoar for start, slutt og feriar 2023-24:

* SFO start, 11 mnd. Tilbod Tysdag 01.08.23
* Barnehageåret startar Måndag 14.08.23
* Første dag for nye barn i barnehage Onsdag 16.08.23
* Første skuledag Torsdag 17.08.23
* Haustferie skule Veke 41, 09. – 13.10.23
* Juleferie skule 20.12.23 - 01.01.24
* Førsteskuledag etter juleferie Tysdag 02.01.24
* Barnehagane og SFO er stengt jul- og nyttårsaftan
* Vinterferie skule Veke 9, 26.02- 01.03.24
* Påskeferie skule 25.3. - 01.04.24
* Siste skuledag Fredag 21.06.24

## Dagar med elevfri og stengt i barnehagar:

Stengde barnehagar er: 14.august, 15.august, 3.november, 2.februar og 10.mai. Stengde skular er: 14.-, 15.-, 16. august, 3.november, 2.februar og 10.mai Onsdag i påskeveka stengjer barnehagane og SFO med 11 månaders tilbod klokka 12.

## Planleggingsdagar i barnehage

14.august, 15.august, 3.november, 2.februar og 10.mai. vert planleggingsdagar for barnehage. Dagane kan brukast til felles kompetanseheving i barnehagen, i kommunen og i regionen. Kommunane i Nordhordland Kompetanseregion har 2 felles planleggingsdag 2.februar 2023, der det kan verte tilbydd aktuelle kurs for tilsette frå alle kommunar.

## Planleggingsdagar for grunnskule

Alle farga dagar med grøn i vedlagte kalender kan nyttast til planlegging for personalet i skule. Skulane avgjer sjølv, etter lokale drøftingar, plassering av planleggingsdagane for pedagogisk personale i SFO og skule. Skulen er ansvarleg for informasjon om dette til elevar og foreldre. Dagane kan brukast til felles kompetanseheving på skulen, i kommunen og i regionen. Kommunane i Nordhordland Kompetanseregion har 2 felles planleggingsdagar, der det kan verte tilbydd aktuelle kurs for tilsette frå alle kommunar.

## Flytting av elevfrie dagar

Om ein skule ønskjer å flytta på ein eller fleire av dei felles elevfrie dagane, føreset det drøfting i dei lokale rådsorgana. Skulen må sjølv ta kostnadane og organisering av skuleskyss. Skulen søkjer rådmannen om endring. Frist for søknad om flytting av elevfrie dagar: 1.juli 2023

## Undervisning/aktivitet på kveldstid

Skulen skal til vanleg ikkje ha obligatorisk undervisning/aktivitet på kveldstid jf. Forskrift til Opplæringslova §1-6. Rådmannen presiserer at flyttinga av undervisningstid må vera grunngjeven i skulen sine planar. Krav til innhald og læringsmål frå læreplanen må vera tydeleg. Det må også vera krav om oppmøte, og skyss må vera organisert. Flytting av undervisningstid innafor ramma av ein skuledag eller enkelttimar kan avgjerast lokalt av rektor i samråd med dei lokale rådsorgana. Praktisk gjennomføring av eksamensavvikling for 10. trinn må takast opp og avklarast i samråd med rådsorgan på kvar skule.

## Siste dag før jul og sommar

Siste skuledag før sommar og jul vert sett på som ein vanleg skuledag der skulane føljer ordinær skyss.